Aabach (Seetal)
Dr Aabach isch e Bach und zletscht en chlyne Fluss i de Schwiizer Kantöön Luzärn und Aargau. Er ghört zum Yzugsbiet vo dr Aare und derno au vom Rhy.

Dr Aabach flüsst vo Süde gäge Norde dur s Seetal. Er foot am Nordändi vom Baldeggersee uf em Gmeindbiet vo Hetzchöuch a, flüsst dur Ärmisee und chunt noch 3,5 Kilometer bi Moose in Hallwilersee. Bi Seenge verloot dr Bach dr Hallwilersee wider, goot dur de Wassergrabe vom Schloss Hallwyl und denn uf Seen und Eglischwyl und vo do uf Länzbrg.

Dr Bach, wo im obere Deil vom Seetal dr Zuefluss vom Baldeggersee isch und rein geografisch gseh eigetlech dr oberschti Deil vom Aabach-Lauf wär, heisst Ron.

Bi Wildegg louft vo rächts de Aabach i d Bünz, wo gly drufabe i d Aare mündet.

Gschicht 
Am Aabach sind sid em Middelalter i allne Dörfer und bi dr Stadt Länzbrg Wasserwärch für Müline und Sagine ygrichtet worde, wo deils im 19. Joorhundert für Chraftwärch vo Fabrigge bruucht worde sind. Dene hischtorische Aalage noo goot dr Leerpfad Induschtriikultur am Aabach.

Weblink 

 Wasserdate vo dr Mässstazion bi Hetzchöuch

Fuessnoote 

Fluss (Schwiiz)
Seetal
Geografii vom Kanton Aargau
Aare